
	1.
	Informatīvais ziņojums
Informatīvais ziņojums par sabiedrības ar ierobežotu atbildību “Daugavpils reģionālā slimnīca” amatpersonu atbildības izvērtēšanu
	Priekšlikums (FM - 18.06.2026.)
Esam iepazinušies ar Veselības ministrijas sniegto viedokli un precizēto informatīvā ziņojuma projekta redakciju. Vienlaikus norādām, ka veiktie precizējumi pēc būtības nemaina iepriekš izteiktos apsvērumus. Vēršam uzmanību, ka atbilstoši Ministru kabineta (turpmāk - MK) 2021.gada 7.septembra noteikumu Nr.606 “Ministru kabineta kārtības rullis” 217.punktam MK sēdes protokollēmumā doto uzdevumu izpildes termiņš ir divi mēneši, ja nav noteikts citādi. MK 26.11.2024. protokollēmuma (prot. Nr.50 51.§) 4.punktā Veselības ministrijai sadarbībā ar Viedās administrācijas un reģionālās attīstības ministriju tika uzdots pēc valsts līdzdalības iegūšanas sabiedrībā ar ierobežotu atbildību “Daugavpils reģionālā slimnīca” un ārējā audita gala ziņojuma saņemšanas nodrošināt kapitālsabiedrības amatpersonu atbildības izvērtēšanu. Ņemot vērā, ka minētie priekšnosacījumi izpildīti 2025.gadā (ārējais audits tika veikts jau 2024.gada oktobrī un amatpersonu atbildības izvērtējums īstenots 2025.gada rudenī), bet informatīvā ziņojuma projekta saskaņošana uzsākta tikai 2026.gada martā, informatīvā ziņojuma projektā ietvertā informācija lielā mērā ir vēsturiska un nesniedz pilnvērtīgu priekšstatu par kapitālsabiedrības pašreizējo situāciju. Līdz ar to, mūsu ieskatā, informatīvā ziņojuma projekts būtu papildināms ar aktuālo informāciju, lai MK būtu iespējams pieņemt pilnvērtīgi izvērtētu un pamatotu lēmumu par uzdevuma izpildi. Ievērojot Veselības ministrijas sniegtos skaidrojumus, informatīvā ziņojuma projektu saskaņojam, vienlaikus, izsakot priekšlikumu, papildināt informatīvā ziņojuma projektu ar aktuālo informāciju par kapitālsabiedrības pašreizējo situāciju, lai MK būtu iespējams pieņemt pilnvērtīgi izvērtētu un pamatotu lēmumu par uzdevuma izpildi. Vienlaikus saglabājam iepriekš paustos apsvērumus attiecībā uz informatīvā ziņojuma projektā ietvertās informācijas aktualitāti, pilnīgumu un izvērtējuma tvērumu. Papildus vēršam uzmanību, ka saskaņā ar MK 2021.gada 7.septembra noteikumu Nr.606 “Ministru kabineta kārtības rullis” 50.1. un 50.3.apakšpunktu atbildīgā ministrija nodrošina izstrādātajos projektos un ar tiem saistītajā informācijā minēto faktu un datu patiesumu un aktualitāti, kā arī projekta atbilstību tiesību normām. Attiecīgi Veselības ministrija ir atbildīga par informatīvā ziņojuma projektā ietvertās informācijas aktualitāti, pilnīgumu un tiesiskumu.
Piedāvātā redakcija
-
	Ņemts vērā
Veselības ministrijas ieskatā priekšlikums jau tika ņemts vērā precizētajā informatīvajā ziņojumā, papildinot to ar aktuālo informāciju par SIA DRS finansiālo stāvokli.
	Informatīvais ziņojums
-

	2.
	Informatīvais ziņojums
Informatīvais ziņojums "Par sabiedrības ar ierobežotu atbildību “Daugavpils reģionālā slimnīca” amatpersonu atbildības izvērtēšanu"
	Iebildums (VK - 12.05.2026.)
Aicinām papildināt protokollēmumu ar punktu, kas nosaka, ka ņemot vērā informatīvajā ziņojumā un ārējā audita ziņojumā konstatēto, tostarp ilgstošos iekšējās kontroles, finanšu plānošanas, uzraudzības un risku vadības sistēmas trūkumus Veselības ministrijai nodrošināt, ka dalībnieku sapulce veic pilnvērtīgu valdes un padomes atbildības izvērtējumu Komerclikuma 169.panta izpratnē – vai pienākumi ir pildīti kā krietnam un rūpīgam saimniekam, un lemt par prasības celšanu pret valdes vai padomes locekli vai par atteikšanos no prasības pret viņiem.
Piedāvātā redakcija
-
	Ņemts vērā
MK protokollēmuma projekts papildināts ar punktu, kas nosaka, ka Veselības ministrijai jānodrošina, ka dalībnieku sapulce veic pilnvērtīgu valdes un padomes atbildības izvērtējumu Komerclikuma 169.panta izpratnē.
	Informatīvais ziņojums
-

	3.
	Informatīvais ziņojums
Informatīvais ziņojums "Par sabiedrības ar ierobežotu atbildību “Daugavpils reģionālā slimnīca” amatpersonu atbildības izvērtēšanu"
	Priekšlikums (VK - 12.05.2026.)
Lūdzam iekļaut informāciju par to, kā tiek (vai vēl tiks) īstenotas Publiskas personas kapitāla daļu un kapitālsabiedrību pārvaldības likumā noteiktās prasības - gaidu vēstules izstrāde un apstiprināšana, kā arī atzinuma saņemšana no koordinācijas institūcijas pirms stratēģijas apstiprināšanas, jo šie pasākumi nav minēti rīcības plānā un valdes ziņojumā Veselības ministrijai.
Piedāvātā redakcija
-
	Ņemts vērā
Informatīvais ziņojums papildināts ar to, ka Veselības ministrija kā vairākuma kapitāla daļu turētāja sadarbībā ar pārējiem DRS kapitāla daļu turētājiem, sākot ar 2026. gada 1. jūliju, kad DRS padome tiks likvidēta un padomes funkcijas pārņems dalībnieku sapulce, nodrošinās gaidu vēstules un vidēja termiņa darbības stratēģijas projekta izstrādi un apstiprināšanu, pirms tam saņemot koordinācijas institūcijas atzinumu.
	Informatīvais ziņojums
-

	4.
	Informatīvais ziņojums
Informatīvais ziņojums "Par sabiedrības ar ierobežotu atbildību “Daugavpils reģionālā slimnīca” amatpersonu atbildības izvērtēšanu"
	Priekšlikums (FM - 12.05.2026.)
Esam iepazinušies ar Veselības ministrijas sniegto viedokli un precizēto informatīvā ziņojuma projekta redakciju. Vienlaikus norādām, ka veiktie precizējumi pēc būtības nemaina iepriekš izteiktos apsvērumus.
Vēršam uzmanību, ka atbilstoši Ministru kabineta (turpmāk - MK) 2021.gada 7.septembra noteikumu Nr.606 “Ministru kabineta kārtības rullis” 217.punktam MK sēdes protokollēmumā doto uzdevumu izpildes termiņš ir divi mēneši, ja nav noteikts citādi. MK 26.11.2024. protokollēmuma (prot. Nr.50 51.§) 4.punktā Veselības ministrijai sadarbībā ar Viedās administrācijas un reģionālās attīstības ministriju tika uzdots pēc valsts līdzdalības iegūšanas sabiedrībā ar ierobežotu atbildību “Daugavpils reģionālā slimnīca” un ārējā audita gala ziņojuma saņemšanas nodrošināt kapitālsabiedrības amatpersonu atbildības izvērtēšanu.
Ņemot vērā, ka minētie priekšnosacījumi izpildīti 2025.gadā (ārējais audits tika veikts jau 2024.gada oktobrī un amatpersonu atbildības izvērtējums īstenots 2025.gada rudenī), bet informatīvā ziņojuma projekta saskaņošana uzsākta tikai 2026.gada martā, informatīvā ziņojuma projektā ietvertā informācija lielā mērā ir vēsturiska un nesniedz pilnvērtīgu priekšstatu par kapitālsabiedrības pašreizējo situāciju. Līdz ar to, mūsu ieskatā, informatīvā ziņojuma projekts būtu papildināms ar aktuālo informāciju, lai MK būtu iespējams pieņemt pilnvērtīgi izvērtētu un pamatotu lēmumu par uzdevuma izpildi.

Ievērojot Veselības ministrijas sniegtos skaidrojumus, informatīvā ziņojuma projektu saskaņojam, vienlaikus, izsakot priekšlikumu, papildināt informatīvā ziņojuma projektu ar aktuālo informāciju par kapitālsabiedrības pašreizējo situāciju, lai MK būtu iespējams pieņemt pilnvērtīgi izvērtētu un pamatotu lēmumu par uzdevuma izpildi. Vienlaikus saglabājam iepriekš paustos apsvērumus attiecībā uz informatīvā ziņojuma projektā ietvertās informācijas aktualitāti, pilnīgumu un izvērtējuma tvērumu.
Papildus vēršam uzmanību, ka saskaņā ar MK 2021.gada 7.septembra noteikumu Nr.606 “Ministru kabineta kārtības rullis” 50.1. un 50.3.apakšpunktu atbildīgā ministrija nodrošina izstrādātajos projektos un ar tiem saistītajā informācijā minēto faktu un datu patiesumu un aktualitāti, kā arī projekta atbilstību tiesību normām. Attiecīgi Veselības ministrija ir atbildīga par informatīvā ziņojuma projektā ietvertās informācijas aktualitāti, pilnīgumu un tiesiskumu.
 
Piedāvātā redakcija
-
	Ņemts vērā
Informatīvais ziņojums papildināts ar aktuālo  informāciju par SIA "Daugavpils reģionālā slimnīca" finansiālo stāvokli.
	Informatīvais ziņojums
-

	5.
	Informatīvais ziņojums
Informatīvais ziņojums "Par sabiedrības ar ierobežotu atbildību “Daugavpils reģionālā slimnīca” amatpersonu atbildības izvērtēšanu"
	Iebildums (FM - 23.03.2026.)
Pamatojoties uz MK 26.11.2024. sēdes protokola Nr.50 51.§ 4.punktā noteikto uzdevumu par sabiedrībā ar ierobežotu atbildību “Daugavpils reģionālā slimnīca” (turpmāk SIA DRS) amatpersonu atbildības izvērtējuma veikšanu, esam iepazinušies ar sagatavotā informatīvā ziņojuma projekta saturu un norādām uz vairākiem iebildumiem:
1) izvērtējuma veikšana tika deleģēta SIA DRS padomei un valdei – t.i., tiem, kuru darbība bija jāvērtē – attiecīgi - valde par ikdienas darbību un pieņemtajiem operatīvajiem lēmumiem, savukārt padome par uzraudzības pienākumu izpildi. Esošais modelis rada tiešu interešu konfliktu (informatīvā ziņojuma projektā norādītie interešu konflikta riska mazinošie pasākumi nav uzskatāmi par pietiekošiem) – tādējādi neveidojas pārliecība par neatkarības un objektivitātes principu ievērošanu izvērtējuma īstenošanas procesā;
2) informatīvā ziņojuma projektā nav sniegta skaidra informācija par izvērtējamo amatpersonu identifikāciju (ieņemamie amati u.t.t.) un piemēroto amatpersonu atbildības izvērtējuma metodoloģiju – tādējādi nav iespējams noteikt izvērtējuma tvērumu un secinājumu pamatotību, kas liedz šos secinājumus izmantot lēmumu pieņemšanai;
3) informatīvā ziņojuma projektā ietverta vispārīga informācija par SIA DRS darbību, nesniedzot detalizētu kapitālsabiedrības finanšu stāvokļa raksturojumu (salīdzinājumu ar iepriekšējiem pārskata gadiem) un to pamatojošus finanšu datus. Vienlaikus informatīvā ziņojuma projektā norādīts uz atsevišķu darbības rādītāju uzlabošanos (bez konkrētiem datiem/ finanšu rādītājiem), bet paralēli tiek konstatēta augstu darbības nepārtrauktības risku saglabāšanās. Šāds informācijas izklāsts bez atbilstoša finanšu datu pamatojuma nav pietiekams kapitālsabiedrības finanšu situācijas objektīvai izvērtēšanai un secinājumu pamatotības novērtēšanai.
4) informatīvā ziņojuma projektā sniegtā informācija par SIA DRS balstīta uz datiem par situāciju uz 31.12.2024., kas nesniedz aktuālu priekšstatu par kapitālsabiedrības pašreizējo stāvokli un finanšu rādītājiem 2026.gada martā (informatīvā ziņojuma projekta saskaņošanas laiks). Līdz ar to informatīvā ziņojuma projektā ietvertā informācija ir uzskatāma par neaktuālu, tā nav piemērota, lai gūtu objektīvu priekšstatu par kapitālsabiedrības pašreizējo stāvokli un pieņemtu nepieciešamos lēmumus.

Ņemot vērā iepriekš norādītos iebildumus, aicinām:
1) papildināt un precizēt informatīvā ziņojuma projektu par SIA DRS darbību, nodrošinot aktuālu informāciju par kapitālsabiedrības finanšu stāvokli (iekļaujot arī vēsturiskos datus situācijas salīdzināšanai) , darbības rezultātiem un riskiem, balstoties uz jaunākajiem pieejamajiem datiem (izmantojot arī neauditētos pārskatus), lai informatīvā ziņojuma projekts sniegtu patiesu un pilnīgu informāciju, kas nodrošinātu pietiekamu pamatojumu lēmumu pieņemšanai.
2) skaidri definēt izvērtējamo SIA DRS amatpersonu tvērumu un metodoloģiju, norādot izvērtējamās amatpersonas (ieņemamos amatus, atbildības jomas), kā arī aprakstot izvērtējuma kritērijus un veikšanas kārtību, nodrošinot secinājumu pārskatāmību, objektivitāti un pārbaudāmību.
3) nodrošināt informatīvā ziņojuma projekta secinājumu un ieteikumu pietiekamu pamatojumu, tostarp detalizētu informāciju par finanšu rādītājiem un darbības nepārtrauktības riskiem, kā arī izvērtēt informatīvā ziņojuma projekta sagatavošanas un amatpersonu darbības izvērtējuma organizēšanas kārtību, lai pietiekošā līmenī mazinātu interešu konflikta risku un nodrošinātu atbilstību labas pārvaldības principiem.
Piedāvātā redakcija
-
	Nav ņemts vērā
Veselības ministrijas ieskatā esošais izvērtēšanas procesa modelis nerada tiešu interešu konflikta situāciju, ņemot vērā, ka SIA DRS amatpersonu atbildības izvērtēšana ir balstīta uz neatkarīga ārējā auditora veikto objektīvo novērtējumu.
Vēršam uzmanību, ka ārējais audits par SIA DRS finansiālo, materiāli tehnisko un organizatorisko darbību laika periodā no 2022. gada līdz 2023. gadam tika pašas SIA DRS valdes iniciēts pēc izmaiņām valdes sastāvā 2023. gada 24. oktobrī. Līdz ar to izvērtējuma procesā tika analizēta valdes darbība tā sastāvā, kāds tas bija līdz 2023. gada 24. oktobrim, un kuras pieņemtie lēmumi būtiski ietekmēja sabiedrības finanšu rezultātus 2022. un 2023. gadā.
Laika periodā no 2019. gada 8. maija līdz 2023. gada 24. oktobrim SIA DRS valde darbojās viena valdes locekļa – Grigorija Semjonova – sastāvā, kura atbildības izvērtējums arī tika veikts šī procesa ietvaros.
Valdes locekļa atbildības izvērtēšanas metodoloģija ir balstīta uz veiktā ārējā audita rezultātiem, kura ietvaros veikts ne tikai SIA DRS finansiālā stāvokļa izvērtējums, bet arī sabiedrības kā ārstniecības iestādes darbības analīze un tās atbilstības izvērtējums ārējo un iekšējo normatīvo aktu prasībām, kā arī sabiedrības noteiktajiem darbības mērķiem.
Audita ietvaros analizēta arī projektu, tostarp būvniecības projektu, īstenošana, to izmaksu pamatotība un spēkā esamības termiņi, noslēgtie līgumi, iekšējie normatīvie akti un no tiem izrietošās saistības. Tāpat izvērtēti ar personālvadību saistītie jautājumi un citi būtiski sabiedrības darbības aspekti.
Izvērtējot ārējā audita gala ziņojumu, secināms, ka konstatētās nepilnības finanšu plānošanā, budžeta kontroles mehānismos un risku vadībā nav saistāmas ar valdes locekļa prettiesisku rīcību, bet gan norāda uz nepietiekamu kapitālsabiedrības pārvaldības kvalitāti. Tāpat, ņemot vērā, ka šobrīd nav stājies spēkā notiesājošs spriedums 2023. gada nogalē ierosinātajā krimināllietā, valdes loceklis pašlaik nav saucams pie krimināltiesiskās vai civiltiesiskās atbildības.
Veselības ministrijas ieskatā, ņemot vērā, ka detalizēta informācija jau ir ietverta ārējā audita gala ziņojumā, informatīvā ziņojuma papildināšana nav nepieciešama.
Papildus norādām, ka informatīvā ziņojuma aktualizēšana, iekļaujot informāciju par SIA DRS pašreizējo situāciju un finanšu rādītājiem pēc stāvokļa uz 2026. gada martu, nav uzskatāma par lietderīgu, jo ārējais audits tika veikts par 2022.–2023. gada periodu, kad valde darbojās viena valdes locekļa sastāvā un kura atbildība tika vērtēta šī procesa ietvaros.
Savukārt kopš 2023. gada 24. oktobra SIA DRS valde jaunajā sastāvā ir īstenojusi virkni finanšu un darbības stabilizācijas pasākumu, līdz ar to minētā perioda iekļaušana šajā izvērtējumā nebūtu objektīva un neatbilstu izvērtējuma sākotnējam tvērumam.
	Informatīvais ziņojums
-

	6.
	Informatīvais ziņojums
Informatīvais ziņojums "Par sabiedrības ar ierobežotu atbildību “Daugavpils reģionālā slimnīca” amatpersonu atbildības izvērtēšanu"
	Iebildums (VK - 24.03.2026. - pēc termiņa)
Informatīvajā ziņojumā par DRS amatpersonu atbildības izvērtēšanu ir minēts: “Sanāksmē tika izskatīts DRS valdes ziņojums (pielikumā) par ārējā audita secinājumiem un plānotajiem pasākumiem trūkumu novēršanai.” Ņemot vērā, ka informatīvajā ziņojumā minētais pielikums nav pievienots, lūdzam pievienot.
 
Piedāvātā redakcija
-
	Ņemts vērā
Informatīvais ziņojums papildināts ar DRS valdes ziņojumu par ārējā audita secinājumiem un plānotajiem pasākumiem trūkumu novēršanai.
	Informatīvais ziņojums
-

	7.
	Informatīvais ziņojums
Informatīvais ziņojums "Par sabiedrības ar ierobežotu atbildību “Daugavpils reģionālā slimnīca” amatpersonu atbildības izvērtēšanu"
	Iebildums (VK - 24.03.2026. - pēc termiņa)
Lūdzam papildināt informatīvo ziņojumu ar termiņu, līdz kuram DRS valde izstrādā rīcības plānu ārējā audita ieteikumu ieviešanai, paredzot konkrētus pasākumus, termiņus, atbildīgās amatpersonas un sasniedzamos rezultātu rādītājus un iesniedz to kapitāldaļu turētājiem, kā arī noteikt konkrētus rīcības plāna izpildes ceturkšņu atskaišu iesniegšanas termiņus (piemēram, reizi ceturksnī līdz nākamā mēneša 15. datumam).

Apskatot Ministru kabineta 2024. gada 26. novembra sēdes protokola Nr. 50 51. § 4. punktu, ar kuru VM sadarbībā ar VARAM tika uzdots pēc valsts līdzdalības iegūšanas DRS un ārējā audita gala ziņojuma rezultātu saņemšanas nodrošināt kapitālsabiedrības amatpersonu atbildības izvērtēšanu, konstatējām, ka tam ir pievienots DRS ārējā audita 2024. gada jūlija ziņojums “2.posms: Pamatizpēte” (turpmāk – Ziņojums), taču nav pievienoti šī Ziņojuma visi pielikumi. Lūdzam pievienot informatīvajam ziņojumam “Par sabiedrības ar ierobežotu atbildību “Daugavpils reģionālā slimnīca” amatpersonu atbildības izvērtēšanu” Ziņojumu un tā norādītos pielikumus, jo atsevišķu secinājumu veikšanai būtu nepieciešama papildu informācija, piemēram, ar audita Ziņojumā konstatēto, ka būtiskāko ražošanas izmaksu daļu veido personāla izmaksas (vidēji 69% no ražošanas izmaksām) un ka Covid-19 pandēmijai beidzoties, personāla izmaksas nesamazinās, radot nozīmīgu slogu DRS.
 
Apskatot DRS ikgadējos rezultātus periodā no 2018. līdz 2024. gadam var konstatēt, ka DRS strādā ar mainīgām sekmēm, t.sk. ciešot arī ļoti lielus zaudējumus 2023. gadā (-5,1 milj. EUR, kas sastādīja 56,2 % no pamatkapitāla 2023. gadā un uzkrātie zaudējumi sastādīja 67,7 % no pamatkapitāla 2024. gada 31. decembrī) un arī DRS kopējā likviditāte ir zema (0,51 2024. gada 31. decembrī), kas rada šaubas par DRS finanšu stabilitāti. Norādām, ka saskaņā ar Ministru kabineta 2012. gada 27. marta sēdes protokola Nr. 17 20.§ 4. punktā noteikto Veselības ministrijai kā valsts kapitāla daļu turētājai ir jānodrošina, lai veselības nozares mazajās kapitālsabiedrībās no 2012.gada 31.decembra un vidējās un lielajās kapitālsabiedrībās no 2013.gada 31.decembra tiktu sasniegts bezdeficīta budžets, pozitīva (sabalansēta) naudas plūsma, pozitīvs rentabilitātes rādītājs, likviditātes koeficients ne mazāks par 1,00. Saistībā ar to, lūdzam, minētajā izstrādātajā detalizētajā rīcības plānā ietvert arī pasākumus šo mērķu sasniegšanai, papildinot informatīvo ziņojumu ar šo prasību.
Piedāvātā redakcija

